วันนี้ก็เอาทัสคานีมารีวิวอีกรอบนะคะ (และยังไม่ค่อยมีบรรยากาศร้านอีกเช่นเคย ต้องรอรูปอีกรอบก่อนค่ะ แล้วจะมาทำรีวิวให้นะฮับ) เป็นการไปกินส่งน้องอีกคนที่จะกลับไปซานฟรานเป็นรอบที่สองอะค่ะ เจ้าตัวก็พาไปกินร้านนี้
ไม่พูดพล่ามมากมาย ว่ากันไปเลยดีกว่าเนาะ

เมนูแรกนะคะ คอหมูรมควัน หมูหนานุ่มดี ซอสจิ้มเข้มข้นหนืดนิดๆ ช่วยชูรสดีค่ะ

เย็นตาโฟไฮโซ รสจัดดี แต่ไม่จัดมากนัก เป็นอีกจานที่กินแก้เลี่ยนได้ดีนะคะ

หมูตุ๋นฮ่องเต้ รสเข้มข้น พอเย็นรสจะเค็มไป หมูตุ๋นเปื่อยกำลังดีค่ะ อร่อยโอเลยค่ะ

มันบดเบคอน อร่อยเวอร์เช่นเคยค่ะ มันบดนุ่มนวล ซอสหอมและรสดีค่ะ

ยำวุ้นเส้น เผ็ด แต่เปรี้ยวแบบไม่ใช่มะนาวอะค่ะ เลยเซ็งอารมณ์ไปนิดหนึ่ง

หมูมะนาว รสน้ำที่ราดจัดโอเลยค่ะ แต่ว่ามันไม่ค่อยชุ่มเข้าไปในเนื้อหมูเท่าไหร่ ไม่งั้นจะฟินมาก

ต้มยำกุ้ง รสไม่เป๊ะ กลางๆ ไม่จัด ไม่โดน ทั่วไปค่ะ จานนี้ไม่เด่น

หมูผัดพริกหยวกพริกไทยดำ รสชาติโอเคค่ะ เครื่องถึงอยู่ แต่เป็นเมนูที่เราไม่ได้โปรดปรานอะไรมากง่ะนะ

ยำปลาดุกฟู แป้งก็ไม่เยอะมากค่ะ พอรับได้ ทอดมาได้กรอบดี แต่น้ำยำรสจัดน้อยไปหน่อยค่ะ

ส้มตำไข่เค็ม ไม่เผ็ดเลย แต่รสอย่างอื่นดีหมดเลยอะค่ะ ถ้าเผ็ดอีกอย่างจะฟินมากๆ

มาที่ของหวานกันบ้างนะคะ ตัวนี้เป็นวัฟเฟิลไอติม มีซอสมาให้สามแบบนะคะ มีสตรอเบอรี่ ไซรัป แล้วก็ช็อกโกแลตค่ะ อร่อยดีค่ะ ชอบ

อันนี้เป็นเครปไอติม อร่อยอีกเช่นกันค่ะ เราว่าของหวานที่นี่โอแทบทุกจานเลยนะคะ

ช็อกโกแลตลาวา อร่อย แต่ลาวาของอันนี้น้อยไปนิดหนึ่งค่ะ แต่ก็ยังโออยู่

ปิดท้ายด้วยไวน์ที่สั่งมา ณ คืนนั้นค่ะ

สรุปหลายเมนูก็ยังอร่อยเหมือนเดิมค่ะ แต่บางเมนูก็เฉยๆ นะคะ แต่ก็ถือเป็นร้านโปรดร้านหนึ่งของเราหละนะ แหะๆ